Horia Ciorcilă, președintele băncii și cel mai mare acționar individual, spune că au intrat în această negociere de achiziție pentru că Bancpost este o bancă bună, curată, restructurată, cu un grad de încredere al clienților extrem de ridicat, fiind numărul 5 în România din punctul de vedere al depozitelor, cu o calitate a oamenilor și a managementului bună și care aduce băncii din Cluj clienți și cotă de piață.